1993. gada UEFA Čempionu līgas fināls

1993. gada UEFA Čempionu līgas fināls bija futbola spēle starp Francijas klubu Marseļas "Olympique" un Itālijas klubu AC Milan, kas tika aizvadīta 1993. gada 26. maijā, Olimpiskajā stadionā, Minhenē. Šī bija vēsturē pirmā UEFA Čempionu līgas finālspēle.

Finālā vienīgos vārtus spēles 43. minūtē, pēc sitiena ar galvu, guva Kotdivuārā dzimušais Marseļas komandas aizsargs Bazils Bolī, nodrošinot savai komandai pirmo Eiropas kausa titulu. Tā bija pirmā reize, kad Francijas komanda uzvarēja Eiropas kausā. Neviens cits Francijas līgas klubs nesasniedza finālu līdz 2004. gadam, kad to paveica AS Monaco.

Vēlāk atklājās, ka Marseļas klubs un tā prezidents Bernārs Tapī bija iesaistīti spēļu sarunāšanas skandālā, 1992.—1993. gada sezonā (kurā Marseļas "Olympique", iespējams, maksāja Valenciennes komandai, lai zaudētu spēli), kā rezultātā, viņi tika pazemināti uz 2. divīziju un viņiem tika liegta dalība Eiropas futbolā nākamajā sezonā. Tā kā skandāls skāra tikai Francijas līgas spēles, Marseļas kluba statuss kā 1993. gada Čempionu līgas uzvarētājiem netika ietekmēts.

Pirmais Čempionu līgas fināls izrādījās pēdējā spēle AC Milan meistarīgajam, bet bieži traumas gūstošajam nīderlandiešu uzbrucējam Marko van Bastenam, kuram tobrīd bija 28 gadi; tiekot nomainītam 86. minūtē, noguruma un kārtējā potītes savainojuma dēļ. Nākamos divus gadus viņš pavadīja, lai atveseļotos, pirms 1995. gada augustā paziņoja par karjeras beigšanu.

 Komandas 
Sekojošā tabulā fināli līdz 1992. gadam bija Eiropas kausa ērā, kopš 1993. gada — UEFA Čempionu līgas ērā.
KomandaIepriekšējās piedalīšanās finālā (treknrakstā parādīti uzvarētāji) Marseille1 (1991) Milan5 (1958, 1963, 1969, 1989, 1990)

 Ceļš uz finālu 

 MarseilleKārta MilanPretinieks1. spēle2. spēlePretinieks1. spēle2. spēle Glentoran8—05—0 (A)3—0 (H)Pirmā kārta Olimpija Ljubljana7—04—0 (H)3—0 (A) Dinamo București2—00—0 (A)2—0 (H)Otrā kārta Slovan Bratislava5—01—0 (A)4—0 (H)PretinieksRezultātsGrupu turnīrsPretinieksRezultāts Rangers2—2 (A)1. spēļu kārta IFK Göteborg4—0 (H) Club Brugge3—0 (H)2. spēļu kārta PSV Eindhoven2—1 (A) CSKA Moscow1—1 (A)3. spēļu kārta Porto1—0 (A) CSKA Moscow6—0 (H)4. spēļu kārta Porto1—0 (H) Rangers1—1 (H)5. spēļu kārta IFK Göteborg1—0 (A) Club Brugge1—0 (A)6. spēļu kārta PSV Eindhoven2—0 (H)A grupas uzvarētājsB grupas uzvarētājs
Piezīmes: (H) — mājās; (A) — izbraukumā

 Spēle 

GK1 Fabjēns BartēzsRB2 Žoslēns AnglomāLB3 Ēriks Di MekoSW4 Bazils BolīCM5 Franks SozēCB6 Marsels DesajīCM7 Žans Žaks EidelīCF8 Alens BokšičsLF9 Rūdijs FellersRF10 Abedi PeleCM11 Didjē Dešāns (c)Rezervisti:MF12 Žans Kristofs TomāDF13 Bernārs KasonīMF14 Žans Filips DurānsFW15 Žans Marks FererīGK16 Paskāls OlmetāGalvenais treneris: Raimons Gutalss415x415pxGK1 Sebastjāno RosiRB2 Mauro TasotiLB3 Paolo MaldīniCM4 Demetrjo AlbertīniCB5 Alesandro KostakurtaCB6 Franko Barēzi (c)LM7 Džanluidži LentīniCM8 Franks ReikārdsCF9 Marko van BastensRM10 Roberto DonadoniCF11 Danjele MasaroRezervisti:GK12 Karlo KudičīniDF13 Stefāno NavaMF14 Stefāno EranjoMF15 Alberiko EvaniFW16 Žans Pjērs PapēnsGalvenais treneris: Fabio Kapello
Līnijtiesneši:

Zivanko Popovičs (Šveice)

Ervins Kreigs (Šveice)

Ceturtais tiesnesis:

Seržs Mūmentālers (Šveice)

 Pēcspēles notikumi 
Marseļas "Olimpique" triumfs joprojām ir pretrunīgs, saistībā ar apsūdzībām dopinga lietošanā, ko apgalvo Marsels Desajī, Žans Žaks Eidelī, Kriss Vodls un Tonijs Kaskarino. Pēc Eidelī teiktā, "visi (viņi) veica virkni injekciju" 1993. gada Čempionu līgas finālā, izņemot Rūdiju Felleru. Desajī un Kaskarino apgalvoja, ka kluba prezidents Bernārs Tapī pats izplatījis tabletes un injekcijas. Intervijā franču žurnālam Le Point Žans Pjērs de Mondenārs sacīja, ka Marseļas komandas ģērbtuvē bija tāfele, uz kuras bija rakstīts "injekcijas visiem". Tapī tikai atzina, ka daži spēlētāji ieņēma kaptagonu.

 Skatīt arī 

 1992.—1993. gada UEFA Čempionu līgas sezona

 Atsauces 

 Dixon, James (2020). The Fix: How the first Champions League was won and why we all lost. Pitch. .

 Ārējās saites 

 1992.—1993. gada sezona UEFA mājaslapā 

Kategorija:UEFA Čempionu līgas fināli
Kategorija:1993. gads futbolā